
R E F E R A T    D E   A P R O B A R E 
 pentru modificarea Hotărârii Consiliului Local nr. 78/2022 privind aprobarea Organigramei şi a Statului de funcţii pentru Spitalul Municipal Brad 


	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a  pacienţilor trataţi în cadrul acestui Spital este o necesitate şi o prioritate a administrației publice locale de care trebuie să ţinem seama permanent.
	Urmare adresei nr. 9196/14.09.2022 a Spitalului Municipal Brad, înregistrată la Primăria Municipiului Brad sub nr.  48.756/15.09.2022,  am inițiat prezentul proiect de hotărâre prin care am propus modificarea  Statului de funcții, astfel:
1. Transformarea postului de asistent medical principal S, gradaţia 5, din cadrul Secţiei Medicină Internă, de la poziţia 20 a statului de funcţii, într-un post de asistent medical debutant, gradaţie bază, la aceeaşi poziţie a noului stat de funcţii în cadrul aceleiaşi secţii;
1. Transformarea posturilor de îngrijitoare, gradaţia 5, din cadrul Secţiei Medicină Internă, de la poziţia 36 şi 37 a statului de funcţii, în posturi de îngrijitoare, gradaţia bază, la aceleaşi poziţii a noului stat de funcţii în cadrul aceleiaşi secţii; 
1. Transformarea postului de infirmieră, gradaţia 5, din cadrul Compartimentului Obstetrică Ginecologie, de la poziţia 141 a statului de funcţii, în post de infirmieră, gradaţie bază, la aceeaşi poziţie a noului stat de funcţii în cadrul aceluiaşi compartiment;
1. Transformarea postului de îngrijitoare, gradaţia 4, din cadrul Compartimentului Obstetrică Ginecologie de la poziţia 146 a statului de funcţii, în îngrijitoare, gradaţia bază la aceeaşi poziţie a noului stat de funcţii în cadrul aceluiaşi compartiment;
1. Transformarea postului de infirmieră, gradaţia 5, din cadrul Compartimentului Primire Urgenţe de la poziţia 200 a statului de funcţii, în infirmieră, gradaţia bază, la aceeaşi poziţie a noului stat de funcţii în cadrul aceluiaşi compartiment;
1. Transformarea postului de asistent medical generalist PL, gradaţia 2, din cadrul dispensarului TBC, de la poziţia 5, zona Transferuri, a statului de funcţii, în asistent medical generalist debutant PL, gradaţia bază la aceeaşi poziţie a noului stat de funcţii în cadrul dispensarului TBC. 
	Menţionez că modificările făcute Statului de funcţii al Spitalului Municipal Brad nu modifică Organigrama aprobată prin Hotărârea Consiliului Local  nr. 78/2022 și respectă prevederile Ordinului nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare.
	În contextul celor de mai sus propun plenului Consiliului Local al Municipiului Brad dezbaterea proiectului de hotărâre în forma prezentată.
	Invoc în susţinerea propunerii mele prevederile art. 180 alin.1 lit. d din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 4 alin. 3  din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. 1 lit. b din OUG nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare,  ale H.G.  nr. 935/2019 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare,  precum și ale art. 107 alin.1 și alin.2, art.41 alin.3 lit. f din  Legea nr. 53/2003 – Codul Muncii, republicată, cu modificările şi completările ulterioare.

